ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
7 ก.ค. 2559

สรุปตลาดภาคเช้า
ตลาดภาคเช้าดัชนีสามารถปรับตัวเพิ่มขึ้น ขณะที่ตลาดรอบบ้านสลับบวกสลับลบ ด้านกลุ่มที่ปรับตัวขึ้นเด่นนำโดยกลุ่มพลังงาน ซึ่งได้แรงหนุนจากราคาน้ำมันดิบ WTI รีบาวด์หลังจากการรายงานสต็อคน้ำมันที่ลดลงด้านปริมาณการซื้อขายอยู่ในระดับหนาแน่นที่ 2.69 หมื่นล้านบาท
 
แนวโน้ม ภาคบ่าย
 
คาดดัชนีมีแนวโน้มแกว่งตัวบวกต่อ เรามองแนวโน้มทางเทคนิคยังเด่นหลังจากทะลุแนวต้านที่ระดับ 1,460 เราคาดหวังการแกว่งตัวขึ้นไปทดสอบแนวต้าน 1,480 จุด ในระยะกลาง แนะนำเก็งกำไรกลุ่มโรงกลั่น โดนเราคาดว่าจะรายงานผลประกอบการ 2Q59 แข็งแรง และเป็นกลุ่มที่เรามองว่าเป็นกลุ่ม laggard ในการปรับขึ้นรอบนี้
 
วิเคราะห์ทางเทคนิค
FVC
ราคาปิด 2.60 บาท
แนวรับ 2.56 บาท   แนวต้าน 2.80 บาท
แนว cut หากราคาหุ้นมีโอกาสหลุด 2.50 บาท
กราฟ FVC(week)  ดีดตัวขึ้นเป็นสัปดาห์ที่ 2 ซึ่งก่อนหน้านี้เป็นแนว Oversold ใน RSI การดีดตัวทำให้เกิดสัญญาณซื้อทั้งในแท่งเทียนและ Indicators ซึ่งจะทำให้แนวโน้มการก่อตัวในแท่งเทียนอาจสร้างครบสามแท่งแบบ 3 Soldiers โดยมีแนวต้านถัดไปที่ 2.80 บาท  แนะนำซื้อ
 
เด็กแนว
RPC  ซื้อในขณะที่ราคากำลังรอให้เก็บ ดีกว่าไปไล่ซื้อเมื่อวิ่งแรงหรือข่าวออกแล้ว RPC งานนี้ถ้าช้าอาจตกรถไประยองได้นะขอบอก เพราะว่ากำไรที่จะแจ้งออกมาใน Q2 เป็นไปได้อย่างมากว่าขั้นเทพ  ผลจากยอดขายปลีกน้ำมันจากปั๊ม PURE ขายได้ดีมาก เพราะราคาน้ำมันอยู่ในระดับไม่สูงมาก ซึ่ง Q1 มียอดขายที่ 540 ล้านบาท แต่ Q2 น่าจะเพิ่มขึ้นไม่น้อยกว่า 20% แค่นั้นยังไม่พอโครงการอสังหาของ SAMCO ที่ บริษัทถืออยู่ 48% และมียอดรอโอนราว 1.8 พันล้านบาทค่อนข้างแน่ รับรู้ใน Q2 นี้เต็มๆ เนื่องจากผู้โอนได้มาตรการลดภาษีอสังหา จึงทำให้มีส่วนแบ่งกำไรก้อนโตเข้ามาแบบอั้นไม่อยู่ และสำหรับเรื่องคดีฟ้องร้องกับ PTT ที่คณะอนุญาโตตุลาการตัดสินให้บริษัทชนะได้รับชำระหนี้ไม่น้อยกว่า 1.6 พันล้านบาทนี่ก็เหมือนว่าผู้สอบบัญชีให้มีการบันทึกคืนมาใน Q2 นี้เช่นกัน เราน่าจะได้เห็นกำไรระดับหลักพันล้านบาทของหุ้นตัวนี้ชนิดตาเหลือกตาพลิกกันเลย แค่นั้นยังไม่พอมีข่าวอุบไว้ด้วยไม่เผยดีกว่าเดี๋ยวหมดมุก  เอาว่าสะสมกันเถอะ
กราฟ RPC (month) ดีดตัวขึ้นเป็นชายธง(Flag) ผ่านแนวกดทับของ Down trend ในรอบ 3 ปีแล้ว และกำลังก่อตัวในรูปแบบสามเหลี่ยม มี MACD ตัดขึ้นแบบ Divergence ซึ่งส่งสัญญาณของการไต่ระดับในระยะกลางจากนี้ไป  โดยมีแนวต้านถัดไปของการทดสอบที่ 1.50 บาทแนะนำซื้อสะสม